**Vermont** je prva američka država koja je počela da priznaje građanske zajednice, jula, 2000. godine i prva država koja je donela zakon o istopolnim brakovima putem poslaničkog glasanja, a ne putem presude suda. Zakon o istopolnim brakovima je donet 7. aprila, 2009. godine, a stupio je na snagu 1. septembra, 2009.   Od trenutka stupanja na snagu ovog zakona, zakon o građanskim zajednicama prestaje da važi i više istopolni parovi više neće moći da sklapaju takve zajednice. Parovi koji su ranije sklopili građanske zajednice zadržavaju svoj status, ali će imati opciju da sklope brak.

Donošenje zakona o istopolnim brakovima u Vermontu je jedan korak u nizu sličnih događaja u Novoj Engleskoj (videti: *Istopolni brakovi u Novoj Engleskoj*.)

Istorija – građanska zajednica
------------------------------

Vrhovni sud Vermonta je 20. decembra, 1999. doneo presudu u slučaju *Baker v. Vermont* da istopolni parovi "imaju prava po Poglavlju I, članu 7 Ustava Vermonta da dobiju iste povlastice i zaštitu koju zakon Vermonta obezbeđuje venčanim parovima različitog pola". Sud nije doneo odluku o tome da li Vermont treba da počne da izdaje venčane listove istopolnim parovima, ali je predložio da bi zakonodavstvo moglo da uvede paralelnu shemu priznavanja istopolnih parova sa omogućavanjem jednakih povlastica i zaštite kao onu koju imaju venčani parovi. Nakon nategnute debate, zakonodavno telo je odlučilo da posluša sudsku preporuku i donet je zakon H.B.847, koji je potpisan 26. aprila, 2000.  Zakon je stupio na snagu 1. jula, 2000. čime je Vermont postao druga država u SAD koja je zakonski priznavala istopolne parove (nakon Kalifornije), odnosno prva koja je omogućila priznavanje građanske zajednice sa istim pravima i obavezama koja su data brakom.

Građanske zajednice u Vermontu su hvaljene od jednog dela javnosti kao dobar kompromis koji daje pravno priznavanje istopolnim parovima, a istovremeno ograničava brak na partnere različitih polova. Mnogi LGBT aktivisti i aktivistkinje su smatrali/e da je ovaj zakon samo prvi korak u veće priznavanje prava LGBT osoba. Neki su, međutim, bili veoma kritični prema zakonu, povlačeći paralelu sa politikom "odvojeni ali jednaki" kojom se opravdavala segregacija u američkim školama i koja je odbačena od strane Američkog vrhovnog suda.

Brak
----

Predlog zakona o istopolnim brakovima - H275 - je predstavljen 9. februara, 2007. godine.. Jula 2007. najavljeno je formiranje odbora koji treba da ispita pitanja u vezi sa istopolnim brakovima. Odbor je podneo izveštaj aprila 2008. godine, ali nije dao nikakve preporuke. Predlog zakona o istopolnim parovima je podnesen 6. februara, 2009. godine.

Pravni odbor Senata je 20. marta, 2009. jednoglasno dao preporuke o implementaciji istopolnih brakova i zakon je izglasan u Senatu sa 26-4 glasova, 23. marta. Guverner Jim Douglas je javno saopštio svoje namere da stavi veto na zakon 25. marta.

Pravi odbor donjeg doma parlamenta Vermonta je 1. aprila, 2009. godine doneo nekoliko amandamana i usvojio predlog sa 8-2 glasova. Dom predstavnika je usvojio zakon 3. aprila sa 95-52 glasova, 5 glasova manje od većine potrebne da onemogući veto.

Senat je 6. aprila odobrio amandmane i poslao zakon guverneru, koji je odmah stavio veto.

Konačno, Senat je 7. aprila, 2009. godine nadglasao veto sa 23-5 glasova, što je isto uradio i Dom predstavnika sa 100-49 glasova. Ovo je značilo da je guvernerski veto nadglasan po prvi put posle 1990. godine u Vermontu. Zakon je stupio na snagu 1. septembra, 2009. godine.

Ekonomski uticaj
----------------

Opširna studija koju je uradio UCLA marta 2009. godine pokazala je da će proširenje važenja braka na istopolne parove imati pozitivne efekte na ekonomiju Vermonta sa dodatnih 30.6 miliona dolara u periodu od 3 godine u okviru različitih poslova, što će generisati poreski priliv novca od 3.3 miliona dolara i stvoriti oko 700 novih poslova.

Povezano
--------


|  |  |
| --- | --- |
|  | ***Portal LGBT***  |

* Istopolni brak u SAD
* Istopolne zajednice u SAD

Izvori
------

1. ↑  „Vermont Legislature Makes Same-Sex Marriage Legal". The New York Times. 7.4.2009. Pristupljeno 2.9.2009.
2. ↑  „Gay marriage now legal in Vermont". Pink News. 1.9.2009.. Arhivirano iz originala na datum 2009-09-06. Pristupljeno 1.9.2009.
3. ↑  „Same-sex marriages begin in Vermont". abc news. 1.9.2009.. Pristupljeno 1.9.2009.
4. ↑  „Planning in Vermont-5 years after the civil union law". Arhivirano iz originala na datum 2009-04-12. Pristupljeno 2009-09-02.
5. ↑  „H.0275". Vermont General Assembly. 09. 02. 2009.. Pristupljeno 05. 04. 2009.
6. ↑  Gram, Dave (21.4.2008.). „Vt. commission stops short of recommending gay marriage". *Associated Press* (The Boston Globe). Pristupljeno 2.9.2009.
7. ↑  Porter, Louis (6.2.2009.). „Vt. House to introduce same-sex marriage bill". Rutland Herald. Arhivirano iz originala na datum 2009-02-09. Pristupljeno 2.9.2009.
8. ↑  Senate Judiciary Committee unanimously recommends authorizing same-sex marriage
9. ↑  „Vermont Senate Passes Gay Marriage Bill". Arhivirano iz originala na datum 2009-04-29. Pristupljeno 2009-09-02.
10. ↑  Cavner, Brian. „Vermont Governor Pledges to Veto Marriage Bill". Arhivirano iz originala na datum 2009-04-10. Pristupljeno 2.9.2009.
11. 1 2  „S. 115". Vermont General Assembly. 3.4.2009. Arhivirano iz originala na datum 2016-03-04. Pristupljeno 2.9.2009.
12. ↑  „VT Governor Vetoes Gay Marriage Bill". Arhivirano iz originala na datum 2009-04-12. Pristupljeno 2009-09-02.
13. ↑  „Governor Vetoes Same-Sex Marriage Bill". Local Vermont News. Arhivirano iz originala na datum 2014-01-09. Pristupljeno 2.9.2009.
14. ↑  „Economic Impact of Extending Marriage to Same Sex Couples in Vermont". Arhivirano iz originala na datum 2011-04-28. Pristupljeno 2009-09-02.